khistorydata/jeongjo-sjw-relations huggingface dataset:
정조 8년
司諫申致權啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。請還寢煥程發配之命。仍令王府。竝囚煥程煥九。嚴訊取服。各施當律。答院曰。不允。第三件事第五件事第十五件事。亟停勿煩。措辭見上
정조 8년
甲辰四月二十五日辰時。上御重熙堂。都承旨入侍時。行都承旨沈豐之。記事官沈晉賢金鳳顯尹行任。以次進伏訖。上曰。久未見卿矣。豐之曰。臣猥當大事。終至僨誤。實有不保身名之慮。荷殿下曲保之恩。復登筵席。從今以往。死無餘恨矣。上曰。卿之所營葬者。何事。豐之曰。父母墳各葬。故方謀合窆矣。命退。承史以次退出。
정조 8년
甲辰四月二十五日酉時。上御誠正閣。召對入侍時。參贊官趙尙鎭。侍讀官金啓洛。檢討官成種仁。檢校待敎尹行任。假注書朴能源。記注官金健修。記事官車亨衢。以次進伏訖。上命讀國朝寶鑑。啓洛讀自十八卷五十四編十板。止十六板。鍾仁讀十七板訖。上命陳文義。啓洛曰。生民休戚。惟係守令賢否。昔在先朝。嘗作代柱帖。列錄純褒守令。又令銓曹抄出書入。此實出於爲民之聖意。而亦我殿下。一念元元。晝宵靡弛。近來賑邑守宰之褒啓者。擧皆承傳調用。以示奬勸之意。猗歟至德。同符聖祖。而第念守令之黜陟。專委於道臣。道臣必得人。然後亦可以彈壓一道。申嚴考績之政矣。伏願殿下。每於此等處。必須推類以觀。深留聖意焉。上曰。所奏好矣。下番其陳之。鍾仁曰。戎政有國所重。而詰戎之要專。在鍊習兵書。今以壬辰天將之言觀之。當時北來之將。其才智謀略。顧何如。而第未得其方。則尙不能全勝。肆我宣廟朝。雖當平亂之後。而猶軫陰雨之計。購出紀效新書。使營門訓習其法。至今爲遵用之美制。而近日以來。人鮮曉解。若其奇正通變之才。尙矣毋論。而雖武經七書。莫有講究而鍊達者。臣嘗有慨於此矣。臣亦經傳諸書。尙未曉尋常文義則臣之此言。還不勝自恧。而第念我聖上勸課武臣。逐朔試講之盛意。則要使致有實效。而不歸於文具也。伏願繼自今益軫睿念。另加董飭。必令毋事句讀。深究活法。以爲養武材壯國猷之地。是臣區區之望也。上曰。出擧條。申飭各軍門。可也。出擧條上曰。閣臣參贊官亦陳之。行任曰。肅廟朝三十四年。以蔘供有弊。至引宋仁宗不食燒羊之事。諭諸藥院。猗歟盛哉。大聖人愛民德意。藹然於辭表。而頃在我聖上靜攝中。藥院以御供饌品之極艱。有關西別卜之請。而聖上特命不從曰。豈爲一味之嘗。重勞千里之民。當是時。在筵諸臣。孰不欽仰感歎。孟子云。前聖後聖。其揆一也者。正謂此也。繼自今體聖祖愛民之德。守前日勞民之慮。則惟聖祖四十年功化。可以匹美於今矣。伏願益加意焉。上曰。所奏。好矣。尙鎭曰。臣今因文義。敢此仰達矣。昔在肅廟朝。適値歉歲。賙賑飢氓。董飭邑宰。靡不用極。至以始勤終怠。誥戒諄複。憂勤之念。惠恤之德。臣實欽仰感歎矣。目今兩年歉荒之餘。惟我聖上深軫宵旰之憂。嚴飭字牧之臣。凡於蠲減賑救之政。亟施捐廩移粟之恩。得免顚連之患。擧有回蘇之望。而麥農登場。賑事垂畢。民情之遑急。庶幾少紓矣。第伏聞畿甸兩麥。雖幸豐熟。而至若兩南。未免穴農。湖西則列邑中或不無告歉處云。苟如所聞。則當此農務方殷之時。賙巡旣撤。私儲亦竭。惟彼饑餒之氓。牟麥若不繼糧。則將何以力作秋農耶。麥事告歉之邑。尤不可以畢賑。有所弛慮。臣意則各別申飭於諸道方伯守令。勤講撫恤之道。俾蒙終始之惠。似好矣。上曰。所奏正合急務。出擧條。令廟堂。申飭設賑諸道。可也。出擧條上曰。召對先退。右承旨入侍。李致中進伏。上命書傳敎曰。政官待明朝牌招開政。又命書傳敎曰。未下直閫帥。皆令不多日內辭朝。準瓜未出代諸窠。亦令明日政差出。仍命退。諸臣以次退出。
정조 8년
行都承旨沈豐之坐。行左承旨金尙集坐直。右承旨李致中坐。左副承旨趙尙鎭坐。右副承旨李時秀坐。同副承旨洪仁浩坐直。注書沈晉賢病一員未差。假注書朴能源仕鄭觀輝仕直。事變假注書任希鐸仕。
정조 8년
傳于李時秀曰。閫帥營將留待。
정조 8년
兵曹口傳政事。副司果徐瀅修鄭萬始竝單付。
정조 8년
沈晉賢病。代以鄭觀輝爲假注書。
정조 8년
鄭觀輝陞付。代以任希鐸爲事變假注書。
정조 8년
傳于沈豐之曰。右副承旨入侍。
정조 8년
兵曹口傳政事。副司直單鄭枋。
정조 8년
有政。吏批。判書李在簡進。參判金夏材牌招不進。參議趙鼎鎭進。行都承旨沈豐之進。以李敬倫爲右尹。金憙爲禮曹參議。金履容爲東部都事。魏光翼爲南部都事。柳秉均爲北部都事。洪鳳周爲宗簿主簿。邊聖遇爲參禮察訪。學諭二單。承膺祚玄杞。義州府尹單尹師國。寶城郡守李弘遂今加嘉善賞加。
정조 8년
兵批。判書徐有隣進。參判鄭昌順病。參議宋載經病。參知安聖彬入直進。同副承旨洪仁浩進。以趙時敏爲同知。李夏保爲五衛將。崔雲柱閔致愼吳始赫爲武兼。金就南爲守門將。李仁秀爲慶尙左兵使。申㬚爲慶尙右兵使。安原權管單蔡希聖。同知單鄭齊羽。副護軍申㬚。副司直吳載純朴祐源金思穆奇彦鼎李漢一竝單付。崔致侃爲羅州監牧官。
정조 8년
傳于洪仁浩曰。史官一員待命。
정조 8년
義禁府照目。領運差使員群山前僉使張成漢矣。漕船實監色騎船。事目至嚴。而代送假監色。不可無不能檢飭之罪。杖八十收贖。奪告身三等。私罪。奉敎依允。
정조 8년
洪仁浩。以御營廳言啓曰。本廳字內月覲門南邊。丹鳳門東邊兩處頹圮宮墻及連接將頹處墻垣。竝爲撤毁。則役處稍廣。把守軍兵。令該營量宜加定。與前把守軍。合力守直事。自兵曹草記矣。今此改築處添入之軍。將以守摠兩營作隊軍擧行。而番次苟艱。無路分排。以本廳京標下軍定送入把之外。他無推移之道。故月覲門南邊宮墻二十四間頹毁處。標下軍十名。丹鳳門東邊宮墻十八間頹毁處。標下軍十名。各定將校率領添入。與元把守將卒合力。畢築間。輪回嚴加守直之意。敢啓。傳曰。許久替把可悶。嚴飭斯速畢役。可也。
정조 8년
延豊君李𡊠疏曰。伏以。臣卽伏見大僚所奏擧條下者。以爲。臣向於任嵂事。有損處義。至請譴罷。臣於是。瞿然自訟。愧服不暇。豈敢以已了之事。更爲瀆擾。而規警之論。旣發於揆地。一暴事實。諒非獲已。向者任嵂之來見臣也。辭氣憤惋。全事噴薄。先言渠子將不復束帶。職名斯速啓遞。至於渠身。亦無以擧顔。自此不欲復仕。有所心盟。末乃曰。官爵何物。今爲質言。第觀日後云。惟此數轉語。渠果明白說出。臣非病聾之人。相對酬酢。豈有誤聽之理。而及見其所供。遣辭漫漶。曲意粧撰。渠子不復仕之說。渠亦不敢隱。而至於渠之不復仕。諉之於渠子之言。而在渠則初無是說云。與臣所聞。何其相反。渠雖急於自明。欲歸臣於構虛之科。而獨不念自陷於欺君之罪乎。夫私室說話。固不敢上聞。而適因言端。有所陳達。筵席奏語。何等至重。一毫差謬。乃是誣罔。苟如渠供。則臣言爽耳。固當趁卽申奏。嚴辭洞辨。以明其實。而第念旣經處分之後。有難更事煩聒。且臣雖無似。忝居本兵。與之相辨。殆同較挈。不但臣之疲惱。恐傷朝廷事體。故初擬陳暴於賓筵。未免中止。後欲上章而論列。亦復含忍。區區迷見。徒知重體貌之道。而自歸損處義之地。莫非臣昏謬顚錯之致。論其所失。合被重勘。恩出曲恕。罰止問備。臣誠且惶且感。而在臣私義。有不容晏然自在。重乖其旣損之處義也。玆敢略陳短章。仰瀆崇嚴。伏乞聖明。亟治臣罪。以警具僚。以安微分。不勝幸甚。答曰。省疏具悉。本事已知之。卿其勿辭行公。
정조 8년
大司憲蔡弘履。執義姜。司諫申致權。掌令李碩九姜垣。持平韓用龜。正言洪樂淵李尙度啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快正王法。請亟寢煥億島配之命。仍令王府。加刑得情。快施王章。請湖西營獄散配諸罪人等放送及出陸減等之命。一竝還寢。仍令王府。設鞫嚴問。快施當律。請島配罪人貞采。亟令王府。更爲設鞫。快正王法。答兩司曰。不允。
정조 8년
正言李尙度啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。請還寢煥程發配之命。仍令王府。竝囚煥程煥九。嚴訊取服。各施當律。答院曰。不允。第三件事第五件事第十五件事。亟停勿煩。措辭見上
정조 8년
甲辰四月二十六日卯時。上御宣政殿。日次儒生殿講。抄啓文臣親試。同爲入侍時。行都承旨沈豐之。行左承旨金尙集。右承旨李致中。左副承旨趙尙鎭。右副承旨李時秀。同副承旨洪仁浩。假注書朴能源。事變假注書鄭觀輝。記注官金健修。記事官金鳳顯。以次進伏訖。考官右議政金熤。吏曹判書李在簡。行大司成閔鍾顯。參考官吏曹參議趙鼎鎭。應敎李魯春。抄啓親試考官原任提學判府事李徽之。檢校直提學徐浩修。二直提學徐有防。檢校直閣金載瓚。以次陞殿。徽之等曰。日間聖體。若何。上曰。一樣矣。仍下敎曰。試官趙濟魯。代以曺允大爲之。命浩修有防書題訖。命沈晉賢往泮宮懸題。晉賢承命退出。上曰。儒生次次進講。可也。幼學盧璞等。以次進前講訖退。熤曰。臣於日前。筵請前兵判李𡊠譴責之典矣。卽見其自引疏本。則始知任嵂供辭之全不以實矣。前兵判之嫌與武臣爭辨。默無一語於嵂供之後者。終不免爲損處義之歸。而嵂之當初言辭。旣涉放恣。畢竟供對。又犯欺隱之科。嵂之事誠極駭然。不可以事過而置而不問。前兵使任嵂。特命削去仕版。以懲其習。何如。上曰。依爲之。出擧條上命時秀。書傳敎曰。自在春坊時。已識其面。近因上京見之。年近八十。且是遠人。朝家宜有別般垂念之道。以此以彼。何惜一資。摠管適有窠。兵曹參議鄭枋。副摠管除授。時秀曰。副摠管鄭枋。未付軍銜。令該曹卽爲口傳付軍職。何如。上曰。依爲之。出擧條命書傳敎曰。摠管侍衛不備。摠管中在試所人許遞。新除授摠管。待下批牌招。以爲備員侍衛之地。又命書榻敎曰。兵曹參議前望單子入之。待下批牌招。先侍衛後謝恩。上謂兵曹判書徐有隣曰。病人結幕。旣有朝家飭敎。而禁將之尙無草記。極爲稽忽矣。有隣曰。俄者申飭之後。始爲擧行。事涉慢忽矣。上命書傳敎曰。禁營事甚駭然矣。擧行形止。訓御兩營則先爲草記。惟該營汔無一言皁白。俄令兵判。申飭之後。始呈草記。卽此可知擧行之最後於他營。成命之下。焉敢如是慢忽。該大將李敬懋爲先越捧三等。又命書傳敎曰。日次儒生殿講入格人。考例捧傳旨。仍還內。諸臣以次退出。
정조 8년
行都承旨沈豐之坐。行左承旨金尙集坐。右承旨鄭東浚坐。左副承旨李致中坐。右副承旨趙尙鎭坐直。同副承旨洪仁浩坐直。注書沈晉賢仕一員未差。假注書鄭觀輝仕直。事變假注書任希鐸仕。
정조 8년
李致中啓曰。明日常參經筵。取稟。傳曰。停。
정조 8년
沈豐之啓曰。右副承旨李時秀。今日不爲仕進。卽爲牌招。何如。傳曰。許遞。前望單子入之。
정조 8년
傳于沈豐之曰。新除授承旨牌招察任。
정조 8년
傳于洪仁浩曰。試官入侍。
정조 8년
以全羅監司狀啓。三月令藥材進上馬藺花等。節候尙早。限內不得封進。惶恐事。傳于沈豐之曰。勿待罪事。回諭。
정조 8년
趙尙鎭。以司僕寺言啓曰。內寺番次。近甚苟艱。內乘有闕代。令該曹口傳差出。何如。傳曰。允。
정조 8년
兵曹口傳政事。以朴基豐爲內乘。
정조 8년
洪仁浩。以兵曹言啓曰。月覲門南邊。丹鳳門東邊。兩處頹圮宮墻及連接將頹處。三營合力。今日始役改築事。草記。允下矣。將頹墻垣。竝爲撤毁。則役處稍廣。把守軍兵。令該營量宜加定。與前把守軍。合力守直。亦令該監堅實圍排之意。分付。何如。傳曰。允。
정조 8년
洪仁浩。以兵曹言啓曰。景福宮衛將鄭齊羽。病難供職。呈狀乞遞。輪番之任。不可久曠。今姑改差。何如。傳曰。允。
정조 8년
洪仁浩。以兵曹言啓曰。卽接右邊捕盜廳牒報。則慶熙宮衛將廳書員。與騎兵軍士三名等。互相符同。蓋瓦恣意偸出。潛自斥賣之際。爲捕校執捉云。莫重空闕。有此吏卒符同。偸竊蓋瓦之擧。萬萬驚駭。偸竊之漢。方自捕廳査問嚴治。而當該衛將。若能着意檢束。豈有此等之弊。事體所在。不可尋常處之。爲先汰去。令該府拿問重勘。臣常時不能董飭。致有此駭痛之事。誠不勝惶恐之意。敢啓。傳曰。知道。
정조 8년
洪仁浩。以訓鍊都監言啓曰。本局字內諸處病幕。多定將校。連遣從事官摘奸。則今日漢北門外十八名。阿峴近處二名。合二十名。無幕方痛。故次次完固結幕以給。新舊幕合爲二百二十七處。而舊幕隨毁修葺。新幕隨出結給。毋或疎忽之意。敢啓。傳曰。知道。
정조 8년
洪仁浩。以禁衛營言啓曰。今四月二十二日大臣備局堂上引見入侍時。本營鄕軍。七月爲始徵立事。擧條。啓下矣。當次六番。京畿五哨軍兵。當爲徵召。而昨冬停番時。畿甸關東兩湖尤甚邑。限明秋停番事特敎。而區別尤甚邑。團抄一司之制。則自至挽延多邑之弊。以之次番換立。而只除尤甚邑。高陽郡十三名徵立事。其時更爲筵稟定奪矣。其次七番。京畿四哨及原春道一哨。合五哨軍兵中。除高陽軍十三名。來六月二十五日京中逢點。七月八月兩朔立番之意。兩道監司處。預爲知委。九月以後。循次徵召。何如。傳曰。允。
정조 8년
洪仁浩。以御營廳言啓曰。海西軍兵先爲徵召事。已有所筵稟定奪矣。黃海道所在軍兵十二哨內。後部中司屬右後二哨軍兵。則當與京畿三哨軍兵。同爲作隊立番。姑勿擧論。後部右司屬五哨。七月八月當。當爲立番。後部後司屬五哨。九月十月當。當爲立番矣。右司屬五哨軍兵。來六月二十五日京中逢點。七月初一日爲始立番之意。該道監兵使處。依例知會。使之趁期調送。湖西軍兵則海西軍兵畢番後。更待行會擧行事。洪忠道監兵使處。一體知委之意。敢啓。傳曰。知道。
정조 8년
洪仁浩。以禁衛營言啓曰。城外本營字內。東自南伐院。西至大峴近處。出幕三百二十一處。昨今兩日新幕二十五處。合爲三百四十六處內。無依者。自本營造給新幕爲十七處。添給空石長木修補幕九十四處。故嚴飭從事官。連爲摘奸。而再昨夜伏承傳敎後。多定將校。使之一一摘奸。若有貧窮無依。草率結幕。不蔽風雨之類。則毋論多寡。一倂修葺。俾各爲奠居之地。此固臣連日申飭者。而至於結幕都數。初不留意。昨於修啓時。疎漏登聞。此實臣矇不覺察之致。不勝惶恐待罪之意。敢啓。傳曰。卿營事節節不成說。當初擧行。顯有推托漫漶之跡。從後。草記。又涉疎漏泛忽之科。此似小事。所失則大。豈卿久叨之故。便己手滑興爛。種種有此疵纇乎。今此做錯。益見不用心之一端。非不欲別樣論勘。而際適試藝方張。姑且含忍。卿則勿待罪。可也。
정조 8년
洪仁浩。以漢城府言啓曰。涉疑疾新舊病人中。向差與已差還入。始痛與方痛死亡及各部兩署出幕之類。各部該署。今又報來。故列錄書入之意。敢啓。傳曰。知道。
정조 8년
洪仁浩。以右邊捕盜廳言啓曰。慶熙宮書員金貴得。守直軍裵乭夢金世得吳者斤金等。互相符同。慶熙宮所蓋瓦子八十張。潛自偸出放賣矣。被捉於本廳譏察校卒處。故査問其情節。則果爲偸置於書員金貴得家。斥賣的實云。雖是微細之物。莫重闕內蓋瓦。恣意偸賣。萬萬驚駭。後弊所闕。亦不可尋常處之。竝移送秋曹。照法嚴勘。何如。傳曰。允。
정조 8년
大司憲蔡弘履。行副提學徐有防。執義姜。司諫申致權。應敎李魯春。掌令李碩九姜垣。持平韓用龜。校理李謙彬。副校理金啓洛曺允大。正言李尙度。修撰成種仁李勉兢。副修撰趙濟魯啓曰。請黜置罪人鄭致達妻爲先還配海島。仍令王府。快正典刑。以洩神人之憤。請黑山島圍籬安置罪人龜柱。設鞫嚴問。快正王法。請物故罪人德相。亟施孥籍之典。答三司曰。不允。
정조 8년
大司憲蔡弘履。執義姜。司諫申致權。掌令李碩九姜垣。持平韓用龜。正言李尙度啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快正王法。請亟寢煥億島配之命。仍令王府。加刑得情。快施王章。請湖西營獄散配諸罪人等。放送及出陸減等之命。一竝還寢。仍令王府。設鞫嚴問。快施當律。請島配罪人貞采。亟令王府。更爲設鞫。快正王法。答兩司曰。不允。
정조 8년
掌令姜垣啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請求禮縣移配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。快正典刑。請南海縣移配罪人任觀周。亟令王府。設鞫嚴問。期於得情。請捕廳罪人煥九。亟令王府。嚴加鞫問。夬正典刑。答府曰。不允。第四件事第五件事第九件事第十件事。亟停勿煩。
정조 8년
甲辰四月二十七日卯時。上御誠正閣。親試試官入侍時。原任提學判府事李徽之。檢校直提學徐浩修。直閣金載瓚。右副承旨趙尙鎭。同副承旨洪仁浩。假注書朴能源。記注官金健修。記事官金鳳顯。以次進伏訖。徽之曰。昨日殿座之餘。聖體。若何。上曰。別無所損。而膈痰尙不解。可悶。徽之曰。元子宮日漸岐嶷云。其在下情。不勝萬幸矣。上曰。近則頗能行步。氣質堅實。可喜矣。上曰。今日乃盡七。若少雨則可幸。向來之雨。果爲周洽云耶。徽之曰。諸道所聞。果爲均洽。而湖中亦得雨。可期豐登云矣。上曰。今年大豐。雖不可望。若得中豐。則八路生靈。可得全活。予所日夜顒祝矣。上曰。病人假家凡節。果申飭云耶。徽之曰。三軍門。皆申飭云矣。上曰。病人出幕數近千。而御廳字內。多至四百餘人云矣。徽之曰。臣未見草記。而似未及此數矣。上命仁浩書傳敎曰。近來事爲日稍久。輒有懈弛之嘆。病人結幕處。顧助遮蔽等節。更加各別嚴飭。間數日郞官摘奸回告後。以形止草記事。言于廟堂。雖以該廳及字內營門言之。新幕亦必隨卽顧助。然後可無新舊不均之弊。令廟堂。以此意一體嚴飭。給糧形止。亦令該廳。一一草記以聞。命載瓚讀試券訖。命書等出榜。仍命退。諸臣以次退出。
정조 8년
甲辰四月二十七日巳時。上御誠正閣。禮房承旨入侍時。右承旨鄭東浚。假注書鄭觀輝。記事官金鳳顯李崑秀。以次進伏訖。上命書榻敎曰。進御加味養胃湯。自今日停止。東浚曰。新除授慶尙右兵使申㬚。時在洪忠水營任所。而有除朝辭赴任之命矣。密符則以前洪忠水使所佩傳授。諭書則安寶。使院吏齎傳。何如。上曰。依爲之。出擧條上命退。承史以次退出。
정조 8년
行都承旨沈豐之坐。行左承旨金尙集坐。右承旨李致中坐直。左副承旨趙尙鎭坐。右副承旨黃昇源未肅拜。同副承旨李文源坐直。注書沈晉賢仕一員未差。假注書鄭觀輝仕直。事變假注書任希鐸仕。
정조 8년
沈豐之啓曰。新除授禮曹參議金憙。除拜後過三日。不爲出肅。依定式推考警責。仍卽牌招察任。何如。傳曰。允。
정조 8년
李致中啓曰。以來初一日。輪對。取稟。傳曰。爲之。
정조 8년
沈豐之啓曰。右承旨鄭東浚。今日不爲仕進。卽爲牌招。何如。傳曰。聞有實病。許遞。前望單子入之。
정조 8년
傳于黃昇源曰。纂輯堂上金魯鎭嚴璹金夏材鄭昌順。使之來待。
정조 8년
趙尙鎭啓曰。纂輯堂上金魯鎭嚴璹鄭昌順。依下敎來待矣。傳曰。入侍。
정조 8년
傳于沈豐之曰。都承旨與閣臣及抄啓文臣。持校正冊子入侍。
정조 8년
承旨前望單子入之。林錫喆落點。
정조 8년
以右承旨林錫喆牌招不進罷職傳旨。傳于沈豐之曰。許遞。
정조 8년
有政。吏批。判書李在簡進。參判金夏材陳疏入啓。參議趙鼎鎭進。行都承旨沈豐之進。以金履厚爲獻納。李集斗爲副修撰。金載瓚爲禮曹參議。韓永運爲禮曹佐郞。具膺爲尙衣主簿。沈觀鎭爲軍器僉正。李德胤爲軍器主簿。尹光星爲濟用主簿。金履基爲典牲主簿。
정조 8년
兵批。判書徐有隣進。參判未差。參議宋載經入直進。參知安聖彬病。右承旨李致中進。以張漢輔爲景福將。趙駿逵爲都摠經歷。李禹道爲武兼。僉知南憲喆。副護軍金廷遇。副司直鄭東俊李時秀竝單付。
정조 8년
承旨前望單子入之。黃昇源李文源落點。
정조 8년
趙尙鎭啓曰。新除授右副承旨黃昇源。方在罷散中。何以爲之。敢稟。傳曰。敍用。
정조 8년
李文源。以弘文館言啓曰。本館下番。無他推移之員。不得已以上番姑降入直之意。敢啓。傳曰。知道。
정조 8년
李文源。以弘文館言啓曰。新除授副修撰李集斗。時在黃海道文城鎭任所。經筵入番事緊。請斯速乘馹上來事下諭。傳曰。依啓。
정조 8년
金尙集。以戶曹言啓曰。慶熙宮雨漏修改未盡處。始役吉日。令日官推擇。則今月二十九日卯時爲吉云。此日時擧行。何如。傳曰。允。
정조 8년
趙尙鎭。以兵曹言啓曰。武臣兼宣傳官吳始赫。素抱風痺之症。閱月沈綿。差復無期。勢難供職。呈狀乞遞。實病旣如此。則不可强令察任。改差。何如。傳曰。允。
정조 8년
趙尙鎭。以備邊司言啓曰。病人結幕處。顧助遮蔽等節。更加各別嚴飭。間數日郞廳摘奸回告後。形止草記事。命下矣。依下敎。發遣郞廳。東西南郊結幕處。使之摘奸。則回告內以爲。三營門字內。竝爲摘奸。則訓鍊都監字內結幕處。合爲二百三十七處。禁衛營字內結幕處。合爲三百五十五處。御營廳字內結幕處。合爲一百十六處。而自該廳及各其營門。助給空石長木等物。新出無幕人則結幕以給。舊幕之間間不蔽風雨處。亦皆修補。俾得安接。糧資賑廳。兩該郞分處所區別。壯老弱依式分給。而舊幕人已爲分結。新幕人方張分給。自今日朝前至午時。病人出來之數。都監字內二名。禁衛營字內九名。御營廳字內三名。該廳該營今方結給草幕。故繼此顧助奠接之方。惕念擧行。俾無後日摘奸時執頉之意。另加嚴飭云矣。敢啓。傳曰。更加各別察飭。亦爲陸續草記。俾實惠期於遍及。本司郞官。萬一怯於薰染。所謂摘奸。塞責而已。則此卿等不能檢飭之故。有司堂上。難免其責。惕念申飭。可也。
정조 8년
趙尙鎭。以訓鍊都監言啓曰。本局牙兵待年軍南汝漢。私獵出去懿陵火巢近處。逢着一中虎。以單身連次追放捉納。誠爲嘉尙。依例封進。而南汝漢爲先陞元軍。三升一疋。價布二疋。布子一疋。依定式施賞之意。敢啓。傳曰。知道。各別施賞。
정조 8년
趙尙鎭。以訓鍊都監言啓曰。本局砲手金廷燁。待年軍金光潤。砲手朴秀光等。馬場內峩嵳山近處中。豹虎一頭。私獵捉納。依例封進。而先殺軍金廷燁。三升一疋。價布二疋。布子一疋。再殺軍金光潤。三升一疋。價布二疋。三殺軍朴秀光。價布一疋。布子一疋。依定式施賞之意。敢啓。傳曰。知道。
정조 8년
趙尙鎭。以訓鍊都監言啓曰。依傳敎。本局字內。南自玄石里。北至漢北門外諸處。發遣從事官。一一摘奸。則病幕爲二百四處。而其中無幕者爲二十名。故布諭德意後。爲先結構草幕。使之奠接之意。敢啓。傳曰。知道。
정조 8년
趙尙鎭。以禁衛營言啓曰。中旬時六兩。一矢一百五十步。二矢一百四十五步以上者。啓稟直赴。曾有定式矣。今此本營中旬時。勸武軍官閑良李遇。六兩三矢入格。依例別單書入之意。敢啓。傳曰。知道。得中別單。纔已啓下。不多日內施賞。可也。
정조 8년
趙尙鎭。以禁衛營言啓曰。依傳敎。本營字內諸處。發遣從事官。一一摘奸。則病幕爲一百二十二處。而其中無幕者爲二名。故布諭德意後。爲先草幕結給。使之奠接之意。敢啓。傳曰。知道。
정조 8년
吏曹參判金夏材疏曰。伏以。臣猥以無似。濫蒙洪造。前後踐歷。罔非踰分。而見叨銓任。亦已屢遭。絲毫無補。罪戾徒積。尋常悚懍。若隕淵谷。而自經草土以來。凡於一切世事。全然昧昧。至於今番事。而臣之所失。較然彰著矣。噫。向來十行聖敎。丁寧惻怛。勉勅政曹。務盡疏通之方。古人所謂草木蟲魚。皆欲得所者也。臣職忝銓官。不勝欽仰。思所以對揚。而適當開政。遍考官簿。到前修撰尹得孚姓名。略記其地處文學。不無可取。而初非停望。沈滯已久。意以爲。館銜宿趼。宜在檢擬。有所擧似於郞官。而郞官堅執不從。若其所以堅執之故。初不說出。可否相持。體統漸損。遂至於上章乞免矣。伊後始知得孚於昨春朝參時。有一語之大拂公議者。臣於是乎取見其所懷措語。則本事之忽地闖發。已是意慮之外。而況其數三句節。關係不輕。不但爲文疵語病而已。或者得孚與蔡濟恭。趨向各異。濟恭之豺心狼性。有未及覻得。而有此擧耶。然執跡而論之。誠莫曉其故也。然則其所見格於郞官。固也。而臣之不知而擧論者。安得免妄率之譏乎。爲納言者以此勤攻。則臣固受以爲過。而今乃不究臣本心之亶出無他。處爾加之以情外之語。人之不諒。胡至於此。若使郞官。早爲劈破。則其何可輕擬。又何至於疏擧耶。毋乃年少氣銳。未暇審思而然歟。噫。臣雖愚下。區區所矢心而藉手者。只在國耳公耳。凡係審愼之方。豈或後於郞官。而緣臣固陋。重以疎忽。始旣不察。末亦自取。尙誰怨尤也哉。重可悼者。臣平生以謹拙自勉。不曾與人較挈。今者所遭。與臣之半世行己。一切相反。同朝之間。情志不孚。乃至於斯。顧何顔面。冒廁周行乎。官職去就。非所可論。日昨問啓對辭。不敢贅陳他語。衷情莫白。尤增惶悶。政牌屢降。罪積逋慢。玆敢略陳短章。仰請處分。伏乞聖明。俯垂鑑諒。亟命鐫削臣職。仍治臣前後瀆擾之罪。以肅朝綱。以靖私義。千萬幸甚。答曰。省疏具悉。卿其勿辭。
정조 8년
大司憲蔡弘履。執義姜。司諫申致權。應敎李魯春。掌令李碩九姜垣。持平韓用龜。校理李謙彬。副校理曺允大金啓洛。正言李尙度。修撰成種仁李勉兢。副修撰趙濟魯啓曰。請黜置罪人鄭致達妻爲先還配海島。仍令王府。快正典刑。以洩神人之憤。請黑山島圍籬安置罪人龜柱。設鞫嚴問。快正王法。請物故罪人德相。亟施孥籍之典。答三司曰。不允。
정조 8년
司諫申致權啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。請還寢煥程發配之命。仍令王府。竝囚煥程煥九。嚴訊取服。各施當律。答院曰。不允。第三件事第五件事第十五件事。亟停勿煩。措辭見上
정조 8년
甲辰四月二十八日辰時。上御誠正閣。左副承旨入侍時。左副承旨李致中。記事官沈晉賢。記注官金健修。記事官李崑秀。以次進伏訖。上曰。纂輯堂上及左承旨右副承旨入侍。出榻敎賤臣承命出。與纂輯堂上金魯鎭嚴璹鄭昌順。行左承旨金尙集。右副承旨趙尙鎭偕入。上曰。謄錄已盡抄出乎。魯鎭曰。未及盡爲之矣。上曰。大典中橫看處難矣。璹曰。典錄通考則直看矣。上曰。戶典最難。今日法制之用不用相混。故眩於擧行矣。璹曰。典錄兩冊前後矛盾處。則勢將以後出之法歸重矣。上曰。目錄。何以爲之。魯鎭曰。姑未及爲之矣。上曰。戶典折受條曰。別賜與不在此中。此七字。爲後世之弊。刑典亦不可忽者。若拘於此。而一人不得其死。則豈不大可懼乎。昌順曰。此不可自下爲之。勢將隨事稟處矣。上曰。堂下文臣蔭儒中。或有嫺於典禮者。邀之私室。相議爲之。好矣。昌順曰。如有此等人。則不難相議矣。上曰。堂上六員太多。金載瓚李時秀則減下。亦好矣。魯鎭曰。臣等有難每每面議於大臣。故此二人不可無矣。上曰。向日筵話見之乎。魯鎭曰。闔門感祝矣。命書傳敎曰。右承旨許遞。前望單子入之。又命書傳敎曰。政官牌招開政。命書榻敎曰。新除授承旨牌招察任。以承旨房望。命書傳敎曰。仍。命退。諸臣以次退出。
정조 8년
甲辰四月二十八日午時。上御誠正閣。都承旨入侍時。行都承旨沈豐之。假注書鄭觀輝。記注官金健修。記事官金鳳顯。以次進伏訖。上曰。檢校直提學徐浩修。抄啓文臣成種仁徐瀅修入侍。賤臣承命出偕入進伏。上命書傳敎曰。御製編次謄本。有校準之役。職務相妨。抄啓文臣時帶館職人。竝許遞。似非時日內了當之役。校準畢役前。勿擬三司望事。分付銓曹。浩修曰。檢書官朴齊家。今已畢賑。使之上來看役。似好矣。上曰。然矣。仍命退。諸臣以次退出。
정조 8년
甲辰四月二十八日酉時。上御誠正閣。坐直承旨入侍時。同副承旨洪仁浩。假注書鄭觀輝。記注官金健修。記事官金鳳顯。以次進伏訖。上命書金夏材疏批。上曰。他承旨入侍。賤臣承命出。與左副承旨李致中偕入進伏。仁浩先退。上命書傳敎曰。以此事毋敢更聒。曾有飭敎。原疏亦異於言事中附陳。却之固宜。因此疏。重臣又遭四字不好口氣。以此以彼。朝著將無妥定之時乎。不料惟允之地。反效助瀾之習。同副承旨洪仁浩罷職。在院承旨從重推考。又命書傳敎曰。承旨前望單子入之。待下批牌招。推移入直。又命書傳敎曰。始何惹鬧。終忽陳辨。處義當作兩截看耶。且觀疏辭。大抵矛盾。甚矣。予於此宰臣。必欲責備。蓋其地望。自異於人。雖已賜批。猶靳行公二字。將且勘過故耳。吏曹參判金夏材罷職。仍命退。諸臣以次退出。
정조 8년
都承旨宋載經坐直。左承旨金頤柱坐直。右承旨李文源坐。左副承旨李重馥坐。右副承旨未差。同副承旨未差。注書沈晉賢仕直一員未差。假注書鄭觀輝仕。事變假注書任希鐸仕。
정조 8년
李文源啓曰。明日常參經筵。取稟。傳曰。停。
정조 8년
李文源啓曰。左副承旨趙尙鎭。今日不爲仕進。卽爲牌招。何如。傳曰。許遞。前望單子入之。
정조 8년
傳于李文源曰。同副承旨入侍。
정조 8년
李文源啓曰。明日次對。兩司無進參之員。除在外疏批未下外。未肅拜呈告人員。竝待開門牌招。何如。傳曰。允。
정조 8년
傳于李文源曰。差使員上來守令。明日待令。
정조 8년
傳于李文源曰。受由在外承旨許遞。與未差之代。前望單子入之。
정조 8년
承旨前望單子入之。李聖圭李敬養申思運落點。
정조 8년
李文源啓曰。新除授行都承旨李聖圭。時在京畿楊州地。行左承旨李敬養。時在原春道淮陽府任所。右副承旨申思運。時在洪忠道鎭川地。竝斯速乘馹上來事下諭。何如。傳曰。竝許遞。前望單子入之。院直苟簡。待下批竝卽牌招。推移入直。
정조 8년
承旨前望單子入之。趙興鎭金頤柱落點。
정조 8년
傳于李文源曰。新除授承旨牌招。推移入直。
정조 8년
傳于李文源曰。今因獻官單子思之。受香在明。而該房之不待差代。徑先出去。代房之不卽微稟。以過門限者。俱甚駭然。右承旨李致中。左副承旨趙興鎭竝遞差。與未差之代。前望單子入之。待下批牌招。推移入直。
정조 8년
承旨前望單子入之。宋載經李重馥落點。
정조 8년
傳于金頤柱曰。以都承旨爲禮房。
정조 8년
以來初六日景慕宮夏享大祭獻官單子。傳于李文源曰。前一日當詣齋所。省牲省器。該房知悉。道路由館峴。以此分付。
정조 8년
注書沈晉賢病。代以李敬五爲假注書。
정조 8년
傳于李重馥曰。左副承旨入侍。
정조 8년
傳于李重馥曰。史官二員待命。騎馬二匹立之。
정조 8년
李文源。以吏曹言啓曰。今此景慕宮朔祭獻官。以前參判鄭昌順塡差。而時無職名。令該曹口傳付軍職。何如。
정조 8년
李文源。以吏曹言啓曰。今此宗廟景慕宮朔祭大祝。以前校理尹序東申耆。前正言徐配修塡差。而時無職名。令該曹口傳付軍職。何如。傳曰。允。
정조 8년
兵曹口傳政事。副司直單鄭昌順。副司果單尹序東徐配修申耆。
정조 8년
金頤柱。以訓鍊都監言啓曰。本局字內。諸處病幕摘奸。則病人出來者。漢北門外二十五名。弘濟院近處十五名。勢不能造幕。故竝結構以給。新舊幕合爲二百四十八處之意。敢啓。傳曰。知道。
정조 8년
金頤柱。以禁衛營言啓曰。本營字內病幕。多定將校。連加摘奸。則南伐院近處九幕。典牲署近處三幕。合十二幕。今日出幕。故新結造給。豆毛浦近處六幕。添造修葺。而新舊幕合三百五十八處之意。敢啓。傳曰。知道。
정조 8년
金頤柱。以御營廳言啓曰。依傳敎。本廳字內。北自踰水峴。南至光熙門外諸處。發遣從事官。一一摘奸。則病幕爲一百十處。而無幕方痛者爲七名。故無幕人則結給草幕。使之入接。已結幕中不蔽風雨之類。分給略干空石長木。堅固改造後。亦使奠接之意。敢啓。傳曰。知道。
정조 8년
金頤柱。以御營廳言啓曰。本廳字內病幕。多送將校與從事官。眼同連加摘奸。則活人署近處。方痛爲五名。永渡橋近處。方痛爲四名。淸涼里近處。方痛爲三名。往十里近處。方痛爲一名。合十三名又爲出幕。故竝結幕以給。使之奠接。而新舊幕合爲一百三十一處之意。敢啓。傳曰。知道。
정조 8년
金頤柱。以御營廳言啓曰。本廳字內諸處病幕。多送將校與從事官。眼同摘奸。則昨日惠化門外活人署近處。方痛爲十五名。興仁門外永渡橋近處。方痛爲七名。合二十二名。故次次結幕以給。而新舊幕合爲一百十九處。舊幕隨毁修葺。新幕隨出造給。使之奠接之意。敢啓。傳曰。知道。
정조 8년
金頤柱。以賑恤廳言啓曰。各處出幕病人給糧形止。亦令該廳。一一草記以聞事。命下矣。四部及兩活人署病幕。訓鍊都監字內二百三十七處。禁衛營字內三百五十五處。御營廳字內一百十六處。合七百八處。病人二千二百三十五口內。男女壯老每口粥米四升式。男女弱每口粥米二升式。合米五十三石八斗八升。分兩日先爲上下之意。敢啓。傳曰。知道。
정조 8년
右副承旨黃昇源疏曰。伏以。臣畿郡薄補。聖恩如天。蚤夜感祝。退訟愆尤。不意日前。伏奉銀臺之命。踪地兢蹙。冒犯違傲。恩罷未幾。除旨復下。召牌儼臨。臣誠感激隕越。因當竭蹶趨膺。以伸扣謝之忱。而第臣前任加平時。解由方在未出中。揆以法例。自在拘礙。伏乞聖意。優乘諒察。亟命鐫遞臣職名。以存公格。不勝幸甚。批答踏啓字。
정조 8년
執義姜疏曰。伏以。臣昏庸譾劣。百不肖似。忝經幄而無論思之效。叨言地而蔑涓埃之補。每登筵席。輒露醜拙。惟我聖上庇覆之寬假之。頂踵毛髮。罔非恩造。中夜思惟。自不覺愧汗之浹背。感涕之被面。翺翔豹直。榮已大矣。遷除烏府。寵又摯矣。尋常可引之義。格例當避之嫌。有懼瀆擾。一傡擔閣。華貫淸銜。略不逡巡者。非謂文學言議有足堪承。誠以竭筋力殫奔奏。爲一分自效之道也。緣是之故。待罪見職。亦已多日。而未敢爲言私之計矣。臣於日前。自臺退歸。省見老父。則偶因食滯。便成關格。吐泄具作。宛轉床笫。臣方左右扶將。調試藥餌。實無暫時離側之勢。玆敢罄悉衷悃。干冒崇嚴。伏乞天地父母。俯賜矜察。亟遞臣職。以便救護。仍治臣罪。以肅朝綱。不勝幸甚。批答踏啓字。
정조 8년
大司憲蔡弘履。司諫申致權。應敎李魯春。掌令李碩九姜垣。持平韓用龜。校理李謙彬。副校理曺允大。正言李尙度啓曰。請黜置罪人鄭致達妻爲先還配海島。仍令王府。快正典刑。以洩神人之憤。請黑山島圍籬安置罪人龜柱。設鞫嚴問。快正王法。請物故罪人德相。亟施孥籍之典。答三司曰。不允。
정조 8년
大司憲蔡弘履。司諫申致權。掌令李碩九姜垣。持平韓用龜。正言李尙度啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致。設鞫嚴問。期於得情。快正王法。請亟寢煥億島配之命。仍令王府。加刑得情。快施王章。請湖西營獄散配諸罪人等。放送及出陸減等之命。一竝還寢。仍令王府。設鞫嚴問。快正當律。請島配罪人貞采。亟令王府。更爲設鞫。快正王法。答兩司曰。不允。
정조 8년
正言李尙度啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時兼兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。請還寢煥程發配之命。仍令王府。竝囚煥程煥九。嚴訊取服。各施當律。答院曰。不允。第三件事第五件事第十五件事。亟停勿煩。措辭見上
정조 8년
甲辰四月二十九日巳時。上御誠正閣。同副承旨入侍時。同副承旨李文源。記事官沈晉賢金鳳顯李崑秀。以次進伏訖。上命書傳敎曰。未下直守令邊將。皆令明日辭朝。仍命退。諸臣以次退出。
정조 8년
甲辰四月二十九日申時。上御重熙堂。左副承旨入侍時。左副承旨趙興鎭。記事官沈晉賢金鳳顯李崑秀。以次進伏訖。上命書傳敎曰。左承旨聞有實恙。許遞。仍命退。承史以次退出。
정조 8년
都承旨宋載經坐直。左承旨金頤柱坐。右承旨李致中坐。左副承旨趙興鎭坐直。右副承旨黃昇源坐。同副承旨李重馥坐。注書沈晉賢仕直一員未差。假注書金孝建仕。事變假注書任希鐸仕。
정조 8년
宋載經啓曰。明日常參經筵。取稟。傳曰。停。
정조 8년
傳于金頤柱曰。大臣備局堂上引見。
정조 8년
傳于金頤柱曰。閫帥守令留待。
정조 8년
傳于宋載經曰。左承旨馳詣宗廟景慕宮。奉審摘奸以來。
정조 8년
承旨前望單子入之。黃昇源落點。
정조 8년
宋載經啓曰。新除授承旨黃昇源。以前任加平郡守。方在解由未出中。何以爲之。敢稟。傳曰。勿拘。
정조 8년
李敬五在外。代以金孝建爲假注書。
정조 8년
宋載經。以弘文館言啓曰。本館下番姑降入直。事甚未安。今日政新除授玉堂。待下批仍卽牌招。以爲入直之地。何如。傳曰。允。
정조 8년
有政。吏批。判書李在簡進。參判未差。參議趙鼎鎭進。右副承旨黃昇源進。以金文淳爲吏曹參判。李頤祥爲執義。金履鏞爲校理。朴宗來李顯默爲修撰。李顯靖爲副修撰。洪良浩爲兵曹參判。李文源爲兵曹參議。崔光璧爲工曹參議。鄭枋爲同義禁。李敬養爲同經筵。丁彙泰爲軍器判官。崔起謙爲典籍。
정조 8년
兵批。判書徐有隣進。參判洪良浩未肅拜。參議李文源未肅拜。參知安聖彬病。都承旨宋載經進。以鄭㵙爲都摠都事。趙命說爲慶熙將。同知單張漢補。僉知單李夏保。副護軍單姜。副司直單李聖圭沈豐之李敬養金尙集金憙趙尙鎭林錫喆申思運。
정조 8년
傳于趙興鎭曰。右承旨與下直閫帥守令入侍。
정조 8년
備忘記。義州府尹尹師國。慶尙左兵使李仁秀。全羅右水使鄭觀采下直。各長弓一張。長箭一部。片箭一部。筒兒一箇。賜給。
정조 8년
傳于宋載經曰。承旨持公事入侍。
정조 8년
傳于宋載經曰。纂輯堂上及閣臣抄啓文臣入直玉堂。持令日校正冊子入侍。
정조 8년
傳于宋載經曰。坐直承旨與吏兵判。賑堂。有司堂上入侍。
정조 8년
宋載經。以弘文館言啓曰。新除授副修撰李顯靖。時在慶尙道安東地。經筵入番事緊。請斯速乘馹上來事下諭。傳曰。依啓。
정조 8년
宋載經。以禮曹言啓曰。來五月初五日齊陵陵上。厚陵陵上。獻陵陵上。宣陵陵上。靖陵陵上。石物塗灰修改時。齊陵厚陵兩陵。本曹堂上郞廳各一員。依例兼進。獻陵宣陵靖陵三陵。堂上郞廳各一員。亦爲兼進。以除廚傳之弊。何如。傳曰。知道。
정조 8년
宋載經。以禮曹言啓曰。卽接元陵別檢所報。則本陵陵上莎草。自今二十至二十九日。一向無頉云矣。敢啓。傳曰。知道。
정조 8년
趙興鎭。以賑恤廳言啓曰。蓮池洞居禁漏書員金國興。今四月二十七日渠之門前。得二歲遺棄男兒。願爲收養。告于東部。自該部同月三十日牒呈。故依願施行。帖文追後成給之意。敢啓。傳曰。知道。
정조 8년
金頤柱。以賑恤廳言啓曰。麥秋已屆。諸道賑政告撤。本廳萬里倉留養兒男三十七口。女二口。依節目今日放送之意。敢啓。傳曰。知道。有親戚人。招致出給。其中無依托之類。差待麥事登場。依草記施行。可也。
정조 8년
金頤柱。以兵曹言啓曰。來五月初五日大駕詣景慕宮省牲省器時。道路由館峴事。命下矣。在前路由館峴時。禁軍以入直擧行。前後廂軍兵。以內外營入直軍兵出用。而直處量宜除置。訓鍊大將都領隨駕矣。今亦依此磨鍊乎。敢稟。傳曰。知道。
정조 8년
金頤柱。以訓鍊都監言啓曰。本局字內諸處摘奸。則自孔德里至漢北門外。病人出來者四十名。故二十一幕。結構以給。新舊幕合爲二百七十二處之意。敢啓。傳曰。知道。
정조 8년
趙興鎭。以禁衛營言啓曰。本營中軍閔義爀。身病猝重。勢難察任。改差。何如。傳曰。卿之擧行。近何事事煩錯乎。亞將作窠。雖有筵敎。此人無異起廢。則何不久留本任。輕請改差乎。此草記勿施。他營門亞將中時帶摠管人。今姑改差。可也。
정조 8년
黃昇源。以御營廳言啓曰。因禁衛營中軍改差草記批旨。他營門亞將中時帶摠管人。今姑改差。可也事。命下矣。本廳中軍李鼎炳。方帶摠管。依傳敎改差之意。敢啓。傳曰。知道。
정조 8년
金頤柱。以御營廳言啓曰。本廳字內諸處病幕。連爲摘奸。則活人署近處方痛爲十一名。永渡橋近處方痛爲四名。合十五名又爲出幕。故竝結幕以給。使之奠接。而新舊幕合爲一百四十處之意。敢啓。傳曰。知道。
정조 8년
趙興鎭。以義禁府言啓曰。龍安縣監尹達東。高山縣監宋守淵。鴻山縣監李厚源。陰城縣監兪漢紀等。以前任軍資監時。倉穀欠縮不能摘發査報罪。安城郡守金相龜。殺獄元犯。誤認報營罪。麥秋後竝待待命拿囚。慶興府使韓光迪。前官之還上加分不卽査報罪。畢賑後待待命拿囚。吉州牧使卞至健。抄飢落漏罪。永興府使具純。與上官相較罪。竝待畢賑拿處事。命下矣。尹達東宋守淵兪漢紀等。今方待命。卽爲拿囚。李厚源金相龜韓光迪卞至健具純。俱在任所云。李厚源金相龜。待待命拿囚。韓光迪。交代後待待命拿囚。卞至建。發遣府書吏交代後拿來。具純卽兼營將守令差兼官。拿來。而待畢賑擧行。全羅前水使尹得逵。以智島鎭定配罪人逃失事。曾有拿問嚴勘之命。而智島雖是管下鎭。各鎭堡定配罪人。水使旣無句檢之例。依定奪分揀。何如。傳曰。允。
정조 8년
右副承旨李文源疏曰。伏以。臣與都承旨臣宋載經。有內外從應避之嫌。揆以法例。在所當遞。玆陳短章。伏乞聖明。亟令攸司照例遞改。以存公格。千萬幸甚。批答踏啓字。
정조 8년
校理李謙彬疏曰。伏以。臣偏母年今七耋。素抱風痿之疾。兼以痰眩之症。雖年期未衰之前。長在床褥。轉側須人。而近年以來。氣血已耗。疾𧏮沈痼。而且經巨創。一倍凜綴。氣息淹淹。殆無省覺者。一日之內。不啻數次。則臣之情理。實無暫時離側之望。而日前玉署除旨。適在靜攝之中。瀆擾是懼。莫敢言私。黽勉就職者有日矣。昨自直所。歸視母病。則數日之間。更添外感。飮啖全却。舊症新𧏮。比前尤劇。臣方在左右扶將。日夜煎泣。以此情私。萬無離捨供職之勢。玆敢疾聲哀籲於孝理之下。伏乞聖慈。俯垂鑑諒。特賜鐫免。俾伸至情。千萬幸甚。答曰。省疏具悉。爾其勿辭。救護母病。
정조 8년
甲辰四月三十日辰時。上御映花堂。左副承旨入侍時。左副承旨李重馥。假注書金孝建。記事官車亨衢。記注官金鳳顯。以次進伏訖。上曰。訓將使之入侍。賤臣承命出。與訓鍊大將具善復偕入進伏。上曰。今日賓對。兵判以別軍職輩官方事。有所仰奏者。故退與卿相議草記爲敎矣。善復曰。姑未聞知矣。善復曰。禁府時囚。皆於今日議處伏計。而軍資監逋欠事。一依前日勘處爲之乎。上曰。依前勘處。可矣。命退。諸臣以次退出。
정조 8년
甲辰四月三十日午時。上御誠正閣。下直閫帥守令入侍時。右承旨李致中。假注書金孝建。記事官金鳳顯李崑秀。慶尙左兵使李仁秀。全羅左水使鄭觀采。義州府尹尹師國。黃澗縣監金斗應。以次進伏訖。上曰。閫帥以下以次進前。各奏職姓名。仁秀進前奏職姓名。上曰。兵使與牧民之官。雖有不同。而荐饑之餘。詰戎之政。不可汎忽。各別撫摩。可也。觀采進前奏職姓名。上曰。汝自作宰。已著治績。亦須着念。可也。師國進奏職姓名。上曰。卿以宰列出去。悉心做去。無負分憂之意也。斗應進奏職姓名。上曰。汝以部官作宰乎。斗應曰。然矣。上曰。今年年事。何如。斗應曰。畓農姑未預知。而雨水均適。似有豐登之占。秋牟已爲向熟。春牟亦方發穗。民間飢愁。自可少紓矣。命諸臣先退。上曰。軍士房承旨入侍。賤臣承命出。與右副承旨趙興鎭偕入進伏。命書賑廳草記訖。命退。承史以次退出。
정조 8년
甲辰四月三十日酉時。上御誠正閣。都承旨與校正閣臣抄啓文臣玉堂上下番。同爲入侍時。都承旨宋載經。記事官沈晉賢金鳳顯李崑秀。檢校直提學徐浩修。檢校直閣金載瓚。應敎李魯春。副校理曺允大。抄啓文臣李翼晉李勉兢。以次進伏訖。上曰。公事持入乎。載經曰。無公事矣。上曰。今日所校準者。已盡爲之乎。浩修曰。盡爲之矣。上曰。綸音乎。浩修曰。然矣。上曰。卷數當爲幾何。浩修曰。御製爲三十卷。講義抄出。亦不下數十卷矣。上曰。今已日暮。閣臣抄啓文臣先爲退去。浩修翼晉勉兢等先退。上曰。舊抄啓文臣。未及講中庸。故每欲條問。而無暇隙至此矣。今此條問。舊選條對。可也。仍命載瓚讀御製條問訖。命載瓚魯春允大先退。上曰。纂輯堂上如已入來。使之入侍。鳳顯承命出傳。與纂輯堂上金魯鎭偕入。上曰。纂輯凡例。何以爲之乎。魯鎭曰。方有構草者矣。上命讀草本。魯鎭讀奏訖。上曰。此外似無他例。如是爲之。好矣。會議於何處乎。魯鎭曰。會於平市署矣。上曰。分編。何以爲之。魯鎭曰。金載瓚李時秀抄出日記。臣等則先考吏典爲計。而其餘當次第分排矣。上曰。郞廳。何以爲之。魯鎭曰。以臣聞見。不得可合之人。而第玆考準之役。年少聰明者足矣。不患無人矣。上曰。卿須以此冊爲己任。努力爲之。所謂各司前例中。不可用者亦多矣。魯鎭曰。如此故難於成書。而成書之後。大是好書矣。冊名則以六典通編爲定。似好矣。上曰。此書若成。非但無眩於擧行之弊。惟我列聖朝。金科玉條。彙成一統之書。與國朝寶鑑。相爲表裏。則庶幾事與法。俱行於萬世之後。纂輯之臣。政宜大肆心力。務盡精詳。不必以時日爲期也。魯鎭曰。抄出之役浩汗。而平市署以詞訟衙門。頗不從容。自後日當會議於濬川司矣。上曰。從長處之。可也。設局則張大矣。魯鎭曰。果如聖敎矣。上曰。郞廳亦難得。不但編書之才。必得典古之人。可以有助矣。總序誰爲之耶。魯鎭曰。左相當爲之矣。魯鎭曰。纂輯之役。今方擧行。雖不設局。間或往會公廨。而蒐輯旣有堂上。考校不可無郞廳。月前日記抄出時。諸郞廳自在減下。故數三人相議差出。旣承筵敎矣。弘文館應敎李魯春。副司果李東稷李家煥。郞廳差下。使之察任。何如。出擧條上曰。依爲之。又下敎曰。雖一二張按例書出後。卽爲登對。可也。仍命魯鎭先退。命書傳敎曰。嶺南畢賑狀本來到。雖與兩湖畿甸關東等諸道之大賑有異。守令論賞一款。不可全然不論。且有私賑人。亦宜有褒賞。係是民事。豈可踰日。吏兵判賑堂備局有司堂上。使卽登對稟處。上曰。朝者賓對。諸大臣所奏。實爲泄泄。予之苦心。專在保合朝廷。而其奈獨掌難明。習俗已痼。實非一葦可抗。還可愧歎。載經曰。大臣所奏。果然首尾橫決。專事彌縫矣。上曰。此皆予治法規模不立之故。予非不欲疏通沈滯。偕底保合之域。而奈此朝象。便成無言世界。含糊鶻突。苟且因循。今日如此。明日如此。如是而尙何望治道之成乎。載經曰。今日世道。果如聖敎。一自逆變層生之後。常時聲氣相通之人。終若不悛舊習。則誠可枳塞。今則擧一族廢棄。朝廷幾無完人矣。上曰。此莫知然而然者。朝廷亦豈欲擧一族而棄之乎。載經曰。近日仕宦之人。一或停望。則人皆疑之。更不檢擬矣。上曰。大抵近日朝著。大小恬嬉。人人畏弱。難以振作。予豈不知大振作之術乎。然恐傷元氣。故不得用攻藥。世道之病。專在是矣。今若勿論彼此所坐之微細者。一竝闊略。以一線生氣。吹噓呴濡。凡我協輔之臣。抖擻精神。保合大和。則朞月之化。尙矣難望。一年二年。庶幾變積痼之習。而今則數千里封彊。世族相望。而太半廢棄。迄無保合之望。如是度日。漸成痼弊。極可悶也。予何嘗弛心於世道乎。雖以向來金鍾秀事言之。幾乎爲逆。僅作完人。予果百口保之而然也。其時禍色則不可測矣。載經曰。若非我聖上曲保之仁。則金鍾秀何以保有今日乎。臣意則以爲。世道從此漸勝矣。惟殿下保合之苦心。若是惻怛。凡今日在廷之臣。孰不仰體乎。上曰。予之苦心。昔非不足。而迄無成效。又安知來者之不如前乎。載經曰。人主一心。爲萬化之原。草尙之風。亦必偃矣。顧今廷臣。亦豈無感激聖恩。對揚休命者乎。上曰。成效之邈然。蓋亦有由。一自丙申以來。迄無寧歲。丁酉秋戊戌秋己亥春壬寅夏。大獄相繼。人心潰裂。稍欲止息。則輒又生變。一倍嘵嘵。非但立朝者然。京外人心。莫不畏怯。故楊牧事。亦未必不由於此矣。目前祈祝。惟在世變稍息。朝野寧靜。則及今保合。而亦何可望乎。近來大家世族。皆已淪滅矣。我朝以士大夫立國。而實爲國之藩籬。則國家亦豈欲自撤藩籬乎。然而似此苦心。旣不得褰裳而戶喩。不幸之變。接踵而生。故旣出之後。亦不得不依前處之。細究其實。則蓋無保合之暇。譬如連年戰伐。無養兵儲糧之隙。如使從今以後。更無他故。則亦當牽架補漏。調補元氣。成效雖似遲緩。積弊庶可漸祛。此所謂日計不足。歲計有餘者也。朱子所謂大承氣湯不可用者。政是此等時也。且朝廷元氣。政在言路。而自上不得放心求言。予之才德。雖或不逮。豈不有一治之願乎。不幸以言爲罪者。前後不少。有若後翼若淵澤徵輩出矣。自是以後。人皆不言。衮職時政。寂未聞於章奏之中。世事之難於適輕適重。類如是矣。此固予不能鎭安之過。苟求弊原。則皆是逆變連出之故也。載經曰。戊戌之獄。臣適在外。不知何事。而從今以後。必不更有如此之事。殿下苦心。若是勤摯。雖梟獍之性。豈不感化乎。以湖中觀之。此後必無他慮矣。上曰。向來綸音頒宣之後。湖中士夫。皆知予不爲混同置疑之本心乎。載經曰。綸綍渙宣。孰不仰認聖意乎。大抵湖中。今無觀感之所。故浮言胥動。逆變層出矣。上曰。承旨知向來閔哥冊字事乎。載經曰。臣於其時。得積謗於湖中矣。上曰。何故得謗。載經曰。臣爲西原崇賢書院院長。其時奉命赴燕後。忽有騷說。謂臣除職於彼國。皆曰旣除胡職之人。不可復入院中。至發通文。臣之從弟。削名儒籍矣。上曰。此說何由而出乎。載經曰。其時朝紙。有勅使傳勅後入侍之下敎。故湖中訛傳。以至於此矣。上曰。其時下敎。豈曾如是。載經曰。朝紙果如是書出。此蓋出於善謔之聖意矣。上曰。湖中士夫。以德相爲何如人也。載經曰。皆以僅具人形目之。未嘗許與矣。上曰。向來湖獄諸囚。盡是爲德相。心悅誠服者乎。載經曰。是皆徒聞德相之儒名。不知德相之逆節。而風聲鶴唳者也。上曰。予何以知德相之爲人也。徒以乃祖之孫。苦窮讀書云。故將欲招致山林之士。以爲朝廷之矜式矣。及其上來之後。大異所聞。非但負犯。渠之遲廻不歸。留在京洛者。已不自量矣。載經曰。聖敎誠至當矣。上曰。華陽洞院長誰耶。載經曰。未及聞矣。上曰。德相雖有罪。何累於華陽。若有望重之人。以理到之說曉喩之。則蠻貊可感矣。譬如挈裘之領。一人足可鎭安矣。懷德之人。皆信承旨之言乎。載經曰。臣於戊戌年。得謗於同鄕。故頗不相能矣。今則不如前。雖以今春言之。湖中多有騷屑。以吪傳吪。而獨懷德賴以鎭安矣。上曰。金斗默之學術。果如何。載經曰。造詣則臣未之知。而頗有名譽矣。上曰。人豈能盡善。但能拔尤而用之。則可以勸俗矣。宋哥又有經學之士乎。載經曰。有宋煥箕。曾經書筵官矣。上曰。其學術。如何。載經曰。臣未及見。而苦窮讀書。人皆稱說矣。上曰。近在何處耶。載經曰。以削黜罪人樂純所薦。亦爲廢棄矣。上曰。是以白徒除書筵官。遭人言者乎。載經曰。煥箕則其前通蔭路。遭人言者。乃韓啓增也。上曰。宋哥又有人乎。載經曰。有宋厚淵者。而年尙少矣。上曰。誰之子孫乎。載經曰。此則他先正之子孫矣。命退。諸臣以次退出。
정조 8년
甲辰四月三十日戌時。上御三善齋。吏兵判賑堂備局有司堂上入侍時。行司直金華鎭。兵曹判書徐有隣。吏曹判書李在簡。刑曹判書趙時俊。左副承旨趙興鎭。記事官沈晉賢金鳳顯李崑秀。以次進伏訖。上曰。嶺南畢賑狀來到矣。賑堂先爲回啓。可也。有隣曰。卽伏見慶尙道觀察使李秉模畢賑狀啓。則以爲道內各營邑鎭分賑穀簿。今纔了勘。而自歲前至終等饑口。合爲二十萬三千四百七口。分賑各穀。會減者會減。還錄者還錄。而本道昨年穡事。雖稱設賑諸路中稍實。比歲荐饑。蓋藏俱竭。隣接九郡。伯仲兩湖。惟我聖上。特推一視之仁。爰降均濟之命。使彼嶺海濱死之民。保有妻子。各有歸屬。今幸麥事登場。庶可以紓九重之憂。而至若賑政之能否。不無彼此之差殊。旣非通一道大賑。故依近例不爲論列云矣。昨年嶠南。雖與畿湖東北有間。而當兩載荐饑之餘。有萬口濟活之喜。言念民事。誠非細幸。而此莫非朝家呴濡懷保之澤。守令殫竭。不過職分內事。道臣旣不條列馳啓。固不當擧論。而守令自備別單中。有多過一千石者。少不下數百石者。竝令該曹稟處。何如。上曰。依爲之。有隣曰。慶尙道觀察使別單中。又有私賑滿二百石者。亦令該曹考例稟處。何如。上曰。依爲之。在簡曰。今因慶尙監司李秉模畢賑狀啓。自備穀守令。令該曹稟處事。命下矣。長鬐縣監張齊斗。自備各穀。爲一千二百四十五石。以遐方之人。居至殘之邑。其所自備。若是夥然。其在褒賞之道。合施加資之典。梁山郡守李師濂。自備各穀。爲一千十七石。自備旣過千石。褒賞宜無異同。而侍從加資。事體自別。論其石數。亦有差等。合施準職之典。而事係恩典。自下不敢擅便。恭竢上截。其餘守令自備穀。數多者不過三百石。竝置之。何如。上曰。依爲之。其中三百石自備。全然勿論。亦甚不可。金海府使金履禧。依法典。兒馬一匹賜給。興海郡守成大中。亦依法典。陞敍。可也。在簡曰。密陽私賑人五衛將李景尹。其所私賑。至於二百三十石。所當依節目。帖加成給。而旣是五衛將。則不可循例帖加。何以爲之乎。上曰。特爲加資。可也。時俊曰。嶺南素多饒實之民。捐財濟饑者。在昔夥然。近來絶罕。蓋緣年前恩賞之下。以該曹吏之掩置。竟至閼而不行故也。今番富民私賑外。願納穀都不過三十餘石。考之法例。雖無應頒之賞典。其在鼓動民心之道。若有別般施賞之擧。則庶可爲來頭勸奬之一助矣。上曰。畿甸已然。嶺南奚異。況向來事。雖因胥吏作俑。朝家未免失信於渠輩。五十石以下人。令該道拔例施賞。形止使之狀聞。可也。出擧條上曰。洪忠道畢賑狀。何當入來云耶。如來到。卿等不待下敎。先爲來會。可也。上曰。北關拿來守令。待畢賑出代。礪山府使亦已瓜滿云。限麥秋仍任。好矣。仍命退。諸臣以次退出。
정조 8년
都承旨宋載經坐直。左承旨金頤柱坐。右承旨李致中坐。左副承旨趙興鎭坐。右副承旨黃昇源坐直。同副承旨李重馥坐。注書沈晉賢仕直一員未差。假注書金孝建仕。事變假注書任希鐸仕。
정조 8년
傳于宋載經曰。右副承旨入侍。
정조 8년
宋載經啓曰。端午帖製述官。旣已抄啓矣。弘文提學徐有隣。待明朝牌招。以爲出韶科次。何如。傳曰。允。
정조 8년
以平安監司狀啓。記簿錢放債。令廟堂稟處事。傳于趙興鎭曰。依狀請施行事。分付。
정조 8년
黃昇源。以吏批言啓曰。長鬐縣監張齊斗加資事。命下矣。雖以資窮。未經準職。何以爲之。敢稟。傳曰。加資今日政下批。
정조 8년
有政。吏批。判書李在簡進。參判金文淳。參議趙鼎鎭牌不進。右副承旨黃昇源進。以金用謙爲同敦寧。徐有隣爲同成均。金魯鎭爲繕工提調。李翼純爲南陽府使。折衝李景尹今加嘉善。私賑人加資事。承傳。長鬐縣監張齊斗今加通政加資事。承傳。
정조 8년
黃昇源。以司饔院監膳提調意啓曰。鷹師貢人等連日呼訴。內供上生雉。當此草樹茂密之時。家養已盡。獵捉無路。逐日供上。將未免生事之境。斯速入啓變通云。此時獵捉之難。誠如所訴。在前如此之時。例有活鷄參半代封之規。而莫重御供。自下不敢擅便。惶恐敢啓。傳曰。代封。
정조 8년
黃昇源。以備邊司言啓曰。今日發遣郞廳。東西南郊結幕處。更爲摘奸以來。則回告內以爲。訓鍊都監字內新舊幕。合爲三百八十五處。御營廳字內新舊幕。合爲一百四十四處。所結之幕。雖値今日之雨。皆得安接。間或有㵕漏處。故加給空石。使之蓋覆。自今日天明後至午時。各營門字內。姑未見病人之出來。而糧資則該廳計日磨鍊。已爲上下。竝姑無頉。故更加惕念擧行之意。各別嚴飭云矣。敢啓。傳曰。知道。
정조 8년
黃昇源。以漢城府言啓曰。涉疑疾新舊病人中。向差與已差還入。始痛與方痛死亡及各部兩署出幕之類。今又報來。故列錄書入之意。敢啓。傳曰。知道。
정조 8년
黃昇源。以義禁府言啓曰。時囚罪人宋守淵尹達東李厚源兪漢紀等原情公事判付內。依向日同罪他囚。今日內勘放後。草記事。命下矣。宋守淵尹達東李厚源兪漢紀等傳旨內。近年以來。逋欠漸多。該郞枚報。故更加査實。則各穀欠縮。合爲二千餘石之多。而事發之後。員役生怯。自納者今爲三百餘石矣。本監一年捧下米太。殆至四萬石。則若干欠縮。雖非異事。而其中亦多有員役輩幻弄之弊。旣已現發。則不可不嚴加懲礪。竝拿問處之罪。取考律文。則大明律錢糧互相覺察條有曰。凡倉庫官吏庫子。皆得互相覺察。係官錢糧。已出倉庫。而失覺察者。杖一百。大典推斷條有曰。犯私罪。杖一百。告身盡行追奪。先朝受敎內。王府決杖者。代以金贖矣。宋守淵尹達東李厚源兪漢紀等。當以杖一百收贖。告身盡行追奪律勘放。而向日同罪他囚徐有器金在瀗尹博基等。因照律公事判付。竝以公罪照斷。洪仁基無公罪勘處之命。故以私罪照斷。今此時囚之照律。公私罪間。臣府不敢擅便。上裁。何如。傳曰。以公罪勘放。
정조 8년
義禁府啓目。軍資監前直長宋守淵等原情云云。傳旨內辭緣。泛稱進晩。竝只刑推得情。何如。判付啓。依向日同罪他囚。今日內勘放後。草記爲良如敎。